මෙම වසර තුළ පොල් පැල ලක්ෂ 40 ක් සිටුවීමේ වැඩසටහන අද පෙරවරුවේ ජනාධිපති ගෝඨාභය රාජපක්ෂ මහතාගේ ප්‍රධානත්වයෙන් ආරම්භ කෙරුණා.ඒ දංකොටුව, හලාවත වැවිලි සමාගමට අයත් වැලිකැටිය වත්තේදීයි.මේ අතර රසායනික පොහොර ගෙන්වීම තහනම් කිරීමට රජය ගෙන ඇති තීරණයේ කිසිදු වෙනසක් නොමැති බව රජයේ ප්‍රවෘත්ති දෙපාර්තමේන්තුව නිවේදනයක් නිකුත් කරමින් සඳහන් කරනවා.එහි දැක්වෙන්නේ මුදල් අමාත්‍ය බැසිල් රාජපක්ෂ මහතා විසින් රසායනික පොහොර යළි ගෙන්වීමට තීරණය කර ඇති බවට පැතිර යන පුවත් සත්‍යතාවයෙන් තොර බවයි.නව මුදල් අමාත්‍යවරයා රජයේ වත්මන් සහ ඉදිරි ක්‍රියාමාර්ග සම්බන්ධයෙන් මැති ඇමතිවරුන් සමඟ කළ සාකච්ඡාවලදී විවිධ අදහස් ඉදිරිපත් වී ඇති බවත් ඒ සියල්ල සමාලෝචනය කොට වඩාත් නිවැරදි සැලසුම්සකස් කිරීම සඳහා අනුකමිටු 5ක් පත්කර ඇතිබවත් රජයේ ප්‍රවෘත්ති දෙපාර්තමේන්තුව නිවේදනය කරනවා.